joelniklaus/EU_Wikipedias huggingface dataset:
Son Doong

Sơn Đoòng huwa għar fil-Park Nazzjonali ta' Phong Nha-Ke Bang, fil-provinċja ta' Quảng Bình, il-Vjetnam, 50 kilometru lejn it-Tramuntana ta' Dong Hoi u 450 kilometru lejn in-Nofsinhar ta' Hanoi.

L-għar ta' Sơn Đoòng sabu raġel mill-post jismu Hồ-Khanh fl-1991. In-nies tal-ġungla tal-post kienu jibżgħu mill-għar minħabba l-ħoss isaffar li jagħmel li ġej minn xmara taħt l-art. Fl-2009 infetaħ għall-pubbliku wara li grupp ta' xjenjati Ingliżi wimmexxi minn Howard u Deb Limbert, għamel sondaġġ f'Phong Nha-Kẻ Bàng f'April ta' dik is-sena.

Referenzi

Ħoloq esterni 
 

Provinċja ta' Quang Binh
Kwalifikazzjoni għall-Kampjonati Ewropej tal-Futbol 2012 - Grupp A

Klassifika u riżultati għal Grupp A mill-fażi ta' kwalifikazzjoni għall-Kampjonati Ewropej 2012.

Klassifika

Riżultati

Ħoloq esterni 

 Grupp A fuq uefa.com

Kwalifikazzjoni Grupp A
Heiko Westermann

Heiko Westermann (Alzenau, 14 ta' Awwissu 1983) huwa eks-plejer tal-futbol Ġermaniż li kien jilgħab bħala difensur ċentrali.

Karriera 

Westermann beda l-karriera professjonali mal-klabb mis-2. Bundesliga, Greuther Fürth. L-ewwel dehra tiegħu waslet fis-26 ta' Jannar 2003 fir-rebħa ta' 1–0 fuq MSV Duisburg. Fi tliet staġuni mal-klabb hu lagħab total ta' 92 logħba, fejn skorja ħames gowls.

Wara l-istaġun 2004–05, Westermann iffirma mat-tim promoss tal-Bundesliga Arminia Bielefeld. Fl-ewwel staġun tiegħu lagħab f'kull logħba ta' Bielefeld, fosthom 34 logħba tal-kampjonat u ħames partiti tad-DFB-Pokal. Hu baqa' figura regulari mal-klabb għas-sena ta' wara fejn tilef biss logħba waħda.

Fl-2007, Schalke akkwistaw is-servizzi tiegħu għal €2.8 miljun. Westermann iddebutta fl-24 ta' Lulju fil-konfront kontra 1. FC Nuremberg, li rebħuha 4–2 fejn ikkontribwixxa għal gowl. Id-debutt fil-Bundesliga wasal fis-26 ta' Awwissu 2007, bħala sostitut għal Rafinha fit-tielet ġimgħa tal-kampjonat kontra VfL Wolfsburg. Fl-istaġun segwenti hu kien strumentali fil-kampanja ta' Schalke fiċ-Champions League, fejn kien l-uniku plejer (barra l-gowlkiper) li lagħab kull minuta. Bil-kowċ il-ġdid Fred Rutten, għall-istaġun 2008–09 Westermann ġie skjerat ħafna drabi f'nofs il-grawnd.

F'Lulju tal-2010, Westermann iffirma għal €7.5 miljun ma' Hamburg.

Internazzjonali 

Westermann iddebutta mat-tim nazzjonali Ġermaniż fi Frar tal-2008 kontra l-Awstrija (3–0). Hu ġie magħżul fost l-iskwadra Ġermaniża għall-Kampjonati Ewropej 2008. Fit-2 ta' Ġunju 2009, Westermann skorja l-ewwel gowl tiegħu għall-Ġermanja fir-rebħa ta' 7–2 kontra l-Emirati Għarab Magħquda.

Punteġġi u r-riżultati tal-Ġermanja qedgħin fil-lista xellugija.

Ħoloq esterni 

 
 

Nies ħajjin
Twieldu fl-1983
Futbolers Ġermaniżi
Plejers ta' SpVgg Greuther Fürth
Plejers ta' Arminia Bielefeld
Plejers ta' FC Schalke 04
Plejers ta' Hamburger SV
Plejers tal-Fußball-Bundesliga
Auckland Grammar School

Auckland Grammar School hija skola sekondarja tal-istat f'Auckland, New Zealand. Fl-2008 kellha reġistrazzjoni ta' 2,483 student u hi waħda mill-ikbar skejjel ġewwa New Zealand, fejn hi meqjusa bħala waħda mill-ogħla skejjel sekondarji ġol-pajjiż.

L-iskola ġiet stabbilita fl-1850 mill-Gvernatur George Grey u kienet uffiċjalment rikonoxxuta bħala istituzzjoni edukattiva fl-1868.

Studenti famużi
 Russell Crowe
 Edmund Hillary

Ħoloq esterni 
 Sit uffiċjali

Skejjel fi New Zealand
Paul Borg Olivier

Paul Borg Olivier (twieled fl-1 ta' Settembru 1969) huwa politiku Malti, li serva bħala Sindku tal-Belt Valletta u huwa attwalment is-Segretarju Ġenerali tal-Partit Nazzjonalista.

Borg Olivier studja l-liġi fl-Università ta' Malta. Ħareġ għall-elezzjoni fuq id-distrett li jinkludi l-Belt Valletta mal-Partit Nazzjonalista fl-1996, 1998 u 2003. Kien Viċi-Sindku tal-Belt bejn l-1993 u l-1999 u s-Sindku tagħha bejn l-2000 u l-2008.
Kien elett Segretarju Ġenerali tal-Partit Nazzjonalista fis-27 ta' Ġunju, 2008.

Paul Borg Olivier huwa n-neputi tal-Prim Ministru Giorgio Borg Olivier, li Malta kisbet l-indipendenza taħtu, u bin iben Paolo Borg Olivier, li kien Ministru Nazzjonalista.

Dr Borg Olivier kiteb id-daħla għall-ktieb ta' Frans Sammut, Bonaparte à Malte.

Referenzi

Twieldu fl-1969
Politiċi Maltin
Politiċi tal-Partit Nazzjonalista (Malta)
Segretarji Ġenerali tal-Partit Nazzjonalista (Malta)
Bonaparte à Malte (ktieb)

Bonaparte à Malte huwa ktieb bil-Franċiż dwar l-okkupazzjoni ta' Malta mill-Franċiżi miktub minn Frans Sammut
fl-2008.

Il-ktieb huwa msejjes fuq dokumenti tal-epoka mill-arkivji ta' Malta, u jagħti rendikont dettaljat tas-sitt ijiem li Napuljun Bonaparti qatta' f'Malta fl-1798, kif ukoll analiżi politika tas-sitwazzjoni taħt l-Ordni ta' San Ġwann u l-konsegwenzi politiċi u kulturali tal-kisba ta' Malta minn Bonaparti.

Fi kliem il-kittieb u politiku Alfred Sant, Bonaparti u l-impatt tiegħu fuq Malta kienu "suġġetti dejjiema fl-interessi u fir-riċerka [ta' Sammut]".

Din hi l-ewwel darba li dawk is-sitt ijiem qed jiġu rrakkuntati bil-Franċiż. Fit-tmien kungress tas-Soċjetà Napoleonika Internazzjonali, Sammut ippreżenta saġġ jismu "The Enlightenment in Malta and the Coming of Bonaparte" imsejjes fuq ir-riċerka li kien għamel għal Bonaparte à Malte.

Sammut ressaq it-teżi li minkejja li qatta' żmien tant qasir f'Malta, Bonaparti ttanta jdaħħal lill-pajjiż fid-dinja moderna. Ħareġ għadd ta' digrieti bit-tir li joħloq riorganizzazzjoni sħiħa tal-gvern u s-soċjetà f'Malta, u pprova jirrevedi l-liġijiet ta' Malta. It-tneħħija tat-titli nobiljari u l-abolizzjoni tal-jasar kienu l-ewwel provvedimenti li ħa. Ordna li jkun imkeċċi l-Inkwiżitur u r-rilaxx tal-priġunieri politiċi tal-Ordni, fosthom il-patrijott Malti Mikiel Anton Vassalli, li kellu l-istess ideali Illuministi ta' Bonaparti u li Bonaparti ddeskrivieh bħala "l-aktar priġunier intelliġenti li qatt eżista." Filwaqt li fisser ruħu sorpriż li fl-Università ta' Malta ma kienx hemm it-tagħlim tal-matematika, il-fiżika u l-astronomija, Bonaparti wettaq ukoll sensiela ta' riformi fil-qasam tal-edukazzjoni.

Għal Sammut Napuljun Bonaparti kien "tip differenti ta' mexxej... kien aktar bħala stratega intellettwali u filosfu", kwalità li tqiegħdu fl-ogħla rang tal-kmand, flimkien ma' Ġulju Ċesri u Alessandru Manju.

Parti mir-riċerka għal Bonaparte à Malte, marret fir-rumanz storiku ta' Sammut tal-1994 dwar Vassalli, Il-Ħolma Maltija, li Alfred Sant iddeskrivieh bħala l-"kapolavur tiegħu" u l-poetessa Esperantista Ingliża Marjorie Boulton bħala "xogħol monumentali".

Skont il-Prof. Anne-Marie Mésa tal-Universita' ta' Reims Champagne-Ardenne, il-"punto di vista [ta' Frans Sammut] hu filfatt originali, argumentat tajjeb, sottili u rfinut - kif wiehed jistenna minn kull xoghol ta' storjografija. Tassew tiehu pjacir taqrah!"; Frans Sammut kien "evidentement storiku eccellenti, kif ukoll personalita' rikka u moghnija b'kultura vasta".

Referenzi 

Kotba tal-1997
Malta taħt il-Franċiżi
Fright Night

Fright Night huwa grupp mużikali Russu fuq mużika gothic metal. Il-membri tal-band huma Winter, Shade, Weena Morlock, Lestat u Dmitrij Vinogradov.

Grupp

Membri kurrenti 
 Marianna Lukjanova (Winter)
 Nikolaj Xevelov (Shade)
 Irina Lebedenko (Weena Morlock)
 Igor Pelin (Lestat)
 Dmitrij Vinogradov

Membri tal-passat 
 Mityai
 Andzej Żelenzov
 Artom Rożarov (Lunarian)
 Svetlana Polanina (ShiNEL)
 Aleksej Ovsijenko (Ergil)
 Vadim Mironov
 Vladimir Stepanov

Diskografija

Albums 
 Inspired (2007)
 The Play of Pain (2010)
 Life Eternal (2014)

Ħoloq esterni 
 Sit uffiċjali
 Profil fuq Myspace

Gruppi mużikali
André Villas-Boas

Luís André de Pina Cabral e Villas-Boas, magħruf aħjar bħala André Villas-Boas (Porto, 17 ta' Ottubru 1977) huwa kowċ tal-futbol Portugiż. Villas-Boas m'għandu l-ebda esperjenza bħala futboler professjonali, u ta' 33 sena irnexxielu jsir l-iżgħar kowċ li rebaħ titlu Ewropew.

Karriera bħala kowċ 

Ta' sittax-il sena, Villas-Boas (li minn dejjem kien partitarju ta' Porto) għex fl-istess blokka ta' appartamenti tal-Ingliż Bobby Robson, li dak iż-żmien kien qiegħed jikkowċja lil Porto. Wara diskussjoni bejniethom, Robson ħatar lil Villas-Boas fid-dipartment tal-osservazzjoni ta' Porto. Taħt il-gwida ta' Robson, li kien baqa' impressjonat bil-livell ta' Ingliż li kellu, hu kiseb il-liċenzja Ċ tal-ikkowċjar tal-UEFA fl-età ta' sbatax-il sena. Ta' 21 sena kellu perjodu qasir fil-gwida tat-tim nazzjonali tal-Gżejjer Verġni Brittaniċi, qabel ma mexa għal karriera ta' assistent ta' José Mourinho ma' Porto. Meta Mourinho issieħeb ma' Chelsea u Inter, Villas-Boas ingħaqad miegħu.

Statistika 

Statistika korretta sal-14 ta' Marzu 2013

Ħoloq esterni 

 Statistika fuq footballdatabase.eu

Nies ħajjin
Twieldu fl-1977
Kowċis Portugiżi
Kowċis ta' FC Porto
Kowċis ta' Chelsea FC
Kowċis ta' Tottenham Hotspur FC
Kowċis ta' FC Zenit Saint Petersburg
Noemi (kantanta)

Veronica Scopelliti, magħrufa aħjar bħala Noemi (Ruma, 25 ta' Jannar 1982) hija kantanta Taljana.

Diskografija

Albums

EP

Kanzunetti

Kollaborazzjonijiet 
 2009 - L'amore si odia ma' Fiorella Mannoia
 2009 - Quanto ti volgio ma' Claudio Baglioni u Gianluca Grignani
 2010 - Il mio canto libero ma' Amiche per l'Abruzzo
 2010 - L'amore si odia (live) ma' Fiorella Mannoia
 2010 - Come si cambia ma' Neri per caso
 2011 - La promessa ma' Stadio

Festival ta' San Remo 
 2010 (60 edizzjoni tal-Festival ta' San Remo) – Per tutta la vita
 2012 (62 edizzjoni tal-Festival ta' San Remo) – Sono solo parole

Ħoloq esterni 

 Sit uffiċjali
 Stazzjon uffiċjali fuq YouTube
 Profil fuq Facebook

Twieldu fl-1982
Nies ħajjin
Kantanti Taljani
Oħloq Tbissima

Oħloq Tbissima hija maratona annwali li ssir Malta fejn jinġabru fondi b'risq il-missjonijiet li tieħu ħsieb is-Soċjetà Missjunarja ta' San Pawl fil-Perù, il-Pakistan u l-Filippini. L-għan ta' din il-maratona hu li jrawwem kuxjenza missjunarja permezz ta' filmati li jixhdu l-faqar, kif ukoll qsim ta' esperjenzi.

Edizzjoni 2012 
Din is-sena se tkun l-għaxar edizzjoni tal-maratona Oħloq Tbissima. Din se tkun maratona ta' xandir bejn it-3 u l-4 ta' Awwissu, 2012.

Edizzjoni 2011 

Għad-disa' sena konsekuttiva, iċ-ĊPI (ĊAM Productions International) organizzat din il-maratona ta' xandir bejn it-8 u l-10 ta' Lulju, 2011. Il-kanzunetta tal-maratona, fuq kliem ta' Fr. Louis Mallia mssp u mużika ta' Fr. Karm Debattista mssp, tkantat minn Glen Vella, Fr. Karm Debattista u l-kor Animae.  Wara l-inawgurazzjoni tal-maratona mill-President ta' Malta George Abela, kien hemm 60 siegħa ta' spettaklu u divertiment mxandra fuq l-istazzjonijiet lokali Maltin. Għal din l-edizzjoni nġabru €171,152 li se jintużaw biex tiġi mgħejjuna ukoll Dar San Ġużepp, fejn tfal ta' etajiet differenti jgħammru hemmhekk.

Ħoloq esterni 

 Sit uffiċjali taċ-ĊPI
 

Maratoni ta' ġbir ta' fondi
Kuopio

Kuopio hija belt u muniċipju fir-reġjun tas-Savonja tat-Tramuntana, il-Finlandja. B'popolazzjoni ta' 91,358, Kuopio hija d-disa' l-akbar belt fil-pajjiż. Iż-żona urbana testendi għal 1.730 km² li minnhom 805 huma ilma u foresti. Kuopio hija mdawwra bl-għadira Kallavesi u ħafna nħawi tal-belt huma mibnija fuq gżejjer.

L-ewwel Savonjani waslu fl-inħawi lejn tmiem is-seklu 15. Fl-1551 inbniet l-ewwel knisja u fl-1652 il-Konti Per Brahe waqqaf il-villaġġ ta' Kuopio. Però kien biss fl-1775 li r-Re Gustav III tal-Iżvezja taha t-titlu ta' belt. Minn nofs is-seklu 19 f'Kuopio kienu joqgħodu uħud mill-persunaġġi importanti marbuta mal-qawmien romantiċiżmu nazzjonalista Finlandiż imma żvilupp sinjifikanti ma seħħx qabel is-seklu 20.

Kuopio hija magħrufa għar-rabta li għandha ma' platt magħruf Finlandiz, il-kalakukko, id-djalett ta' Savo u l-għolja u t-torri ta' Puijo. Minbarra li hija żona rikreattiva popolari ħafna, Puijo tilqa' ta' kull sena il-kompetizzjoni tal-qbiż fit-Tazza tad-Dinja tal-iskì.

Il-kwartieri tal-Knisja Ortodossa Finlandiża jinstabu fi Kuopio li hija wkoll il-katedra tal-primat, l-Isqof tal-Karelja. L-akbar Knisja fil-Finlandja, il-Knisja Luterana Evanġelika għandha djocesi ccentrata fi Kuopio, immexxija mill-Isqof Wille Riekkinen.

Kuopio minn dejjem kellha rabta mal-qasam tal-edukazzjoni. Fiha kienu mwaqqfa fost l-ewwel skejjel li offrew il-kurrikulu bil-Finlandiż. Illum l-aktar istituzzjonijiet edukattivi importanti huma l-Università tal-Finlandja tal-Lvant, l-Università Savonjana tax-Xjenzi Applikati, il-Kulleġġ Vokazzjonali tal-Islavonja tat-Tramuntana u d-Dipartiment ta' Kuopio tal-Akkademja Sibelius. L-edukazzjoni f'din il-belt hija partikolarment magħrufa fl-oqsma tas-saħħa bl-għola numru ta' studenti tal-medicina fil-Finlandja, farmacija, ambjent, ikel u nutrizzjoni u saħħa u sigurtà.

Is-sawna ta' Jätkänkämppä hija meqjusa bħala l-akbar sawna fid-dinja. Hija miftuħa għaż-żewġ sessi u tieħu 60 persuna (għalkemm tasal ukoll għal 130).

Bliet tal-Finlandja
David de Gea

David de Gea Quintana (twieled fis-7 ta' Novembru 1990) huwa plejer tal-futbol Spanjol li jilgħab bħala gowler ma' Manchester United. Imrobbi fl-akkademja ta' Atlético Madrid mill-età ta' 10 snin, hu ddebutta mal-ewwel tim fl-2009. Wara li sar l-ewwel għażla bejn il-lasti, il-prestazzjonijiet tiegħu laqqtu għajn il-klabb ta' Manchester United li ffirmawh magħhom fl-2011.

Karriera

Atlético Madrid 

De Gea ingħaqad mal-akkademja ta' Atlético Madrid ta' 10 snin. Hu qatta' l-ewwel staġuni professjonali tiegħu ma' Atlético Madrid B (it-tim tar-riservi) fis-Segunda División B. Bil-gowler tal-ewwel għażla Sergio Asenjo jiġi msejjaħ għat-Tazza tad-Dinja U-20 2009, De Gea ingħażel mal-ewwel skwadra bħala kopertura għal Roberto. Hu lagħab l-ewwel logħba tiegħu fit-30 ta' Settembru 2009, meta daħal bħala sostitut għall-imweġġa Roberto wara 26 minuta fil-partita kontra Porto mill-UEFA Champions League; De Gea sofra żewġ gowls fl-aħħar minuti biex Atlético tilfu 2–0.

Il-problemi fiżiċi ta' Roberto fissru li De Gea ġie magħżul mal-ewwel ħdax tliet ijiem fil-konfront kontra Real Zaragoza mil-La Liga. Bit-tim tiegħu 1–0 minn fuq, De Gea waqqa' lil Jorge López fil-kaxxa però rnexxielu jsalva l-penalty segwenti mogħti minn Marko Babić, sabiex ħarġu rebbieħa 2–1. Wara numru ta' żbalji minn Asenjo, u l-wasla ta' Quique Sánchez Flores bħala l-kowċ il-ġdid, De Gea temm l-istaġun 2009–10 bħala n-numru wieħed. Hu deher fit-tmien logħbiet tal-kampanja rebbieħa tal-UEFA Europa League, fosthom fil-finali mirbuħa kontra Fulham.

L-istaġun 2010–11 bdieh bl-aqwa mod possibbli, hekk kif għen lil Atlético jirbħu s-Super Cup Ewropea kontra l-Inter, fejn fil-finali salva wkoll penalty mogħti mill-attakkant Diego Milito.

Manchester United 

L-ewwel nofs tal-2011 kien hemm għajdut kbir fuq min kellu jkun l-eredi ta' Edwin van der Sar bejn il-lasti ta' Manchester United. Wara l-logħba ta' testimonjanza f'ġieħ is-servizzi ta' Gary Neville fl-24 ta' Mejju, il-kowċ ta' United Alex Ferguson stqarr li kien hemm qbil biex jiġi akkwistat De Gea, imma din kienet miċħuda aktar tard mir-rappreżentanti ta' De Gea, b'dan tal-aħħar jistqarr li hu kien se jikkunsidra l-futur tiegħu wara l-Kampjonati Ewropej tal-U-21. Wara r-rebħa ta' Spanja, De Gea deher f'Manchester jagħmel testijiet mediċi ma' United fis-27 ta' Ġunju. It-trasferiment tiegħu ġie kkonfermat fid-29 ta' Ġunju.

Id-debutt kompetittiv tiegħu wasal fil-Community Shield tas-7 ta' Awwissu kontra r-rivali Manchester City, li United rebħuha bl-iskor ta' 3–2.

Referenzi

Ħoloq esterni 
 Profil fuq ManUtd.com
 Profil fuq BDFutbol
 

Nies ħajjin
Twieldu fl-1990
Futbolers Spanjoli
Plejers ta' Atlético Madrid
Plejers ta' Manchester United FC
Għar ta' Thien Duong

L-Għar ta' Thiên Đường (L-Għar tal-Ġenna) huwa għar fil-Park Nazzjonali ta' Phong Nha-Ke Bang, li jinsab fil-provinċja ta' Quảng Bình, il-Vjetnam, 60 km fit-Tramuntana ta' Dong Hoi u 450 km fin-Nofsinhar ta' Hanoi. L-għar instab minn esploraturi Brittaniċi fl-2005, u dawn tal-aħħar iqiesuh  bħala l-ikbar u l-itwal mill-kumpless sħiħ ta' Phong Nha-Ke Bang, bl-isbaħ stalaktiti u stalagmiti tal-park. Il-grotta hija twila 31 km, itwal mill-Għar ta' Phong Nha li qabel kienet meqjusa bħala l-ikbar waħda tal-park nazzjonali.

Dan l-għar infetaħ għall-pubbliku fit-3 ta' Settembru 2010. It-turisti jistgħu jidħlu fl-ewwel kilometru biss, billi għadha ma saritx esplorazzjoni kompluta minħabba l-perikli li hemm fil-partijiet iktar 'l ġewwa.

Referenzi 

Provinċja ta' Quang Binh
Għerien tal-Vjetnam
Mini ta' Cu Chi

Mina ta Cu Chi hija sistema ta 'mini, 70 km fil-majjistral ta' Saigon (Ho Chi Minh (belt)), Vjetnam. It-tul oriġinali ta 'dawn il-mini kienet aktar minn 200 km iżda biss 120 km huwa ippreservati issa.
Vietcong mibnija dawn il-mini matul Vjetnam gwerra. Kien hemm sptarijiet, kċejjen, kmamar tas-sodda, kmamar tal-laqgħat,, ħażniet f'dawn il-mini. Fl-1968, Vietcong attakkat Saigon minn dawn il-mini. Illum, mini ta Kuching hija destinazzjoni għat-turisti.

Ho Chi Minh (belt)
Soċjaliżmu Demokratiku

Is-Soċjaliżmu Demokratiku huwa ideoloġija politika fiċ-ċentru-xellug tal-ispettru politiku. Il-politika soċjal-demokratika tinkludi l-welfare state, u l-ħolqien ta' demokrazija ekonomika li tassigura d-drittijiet tal-ħaddiema.
 
Id-Dikjarazzjoni ta' Frankfurt tal-Internazzjonali Soċjalista fl-1951, li għaliha attendew ħafna partiti soċjal-demokratiċi minn madwar id-dinja, opponiet il-Komuniżmu Bolxevista u l-Istaliniżmu.
 
F'dawn l-aħħar snin, ħafna partiti soċjal-demokratiċi (b'mod speċjali l-Labour Party Ingliż) adottaw politika iktar ċentrista.
 
L-Internazzjonali Soċjalista (SI) hija l-organizzazzjoni internazzjonali ewlenija tal-partiti soċjal-demokratiċi u tal-partiti soċjalisti moderati. Tafferma dawn il-prinċipji: 

l-ewwel, libertà mhux biss individwali imma libertà mid-diskriminazzjoni u libertà mid-dipendenza fuq is-sidien tal-mezzi ta' produzzjoni jew min qed iżomm il-poter b'mod abbużiv; 

it-tieni, ugwaljanza u ġustizzja soċjali, mhux biss quddiem il-liġi imma ukoll ugwaljanza ekonomika u soċjo-kulturali, u opportunitajiet indaqs għal kulħadd, inkluż dawk b'diżabilitajiet fiżiċi, mentali, jew soċjali; 

u, t-tielet, is-solidarjetà ma' vittmi ta' inġustizzji u inugwaljanzi.

Ħoloq Esterni 

 Socialist International

 Il-Partit Laburista Malti

Politika
Internazzjonali Soċjalista

L-Internazzjonali Soċjalista (SI), imwaqqfa mill-ġdid fl-1951, hija l-organizzazzjoni internazzjonali ewlenija tal-partiti soċjal-demokratiċi u tal-partiti soċjalisti moderati. Tafferma dawn il-prinċipji:
 
l-ewwel, libertà mhux biss individwali imma libertà mid-diskriminazzjoni u libertà mid-dipendenza fuq is-sidien tal-mezzi ta' produzzjoni jew min qed iżomm il-poter b'mod abbużiv;
 
it-tieni, ugwaljanza u ġustizzja soċjali, mhux biss quddiem il-liġi imma ukoll ugwaljanza ekonomika u soċjo-kulturali, u opportunitajiet indaqs għal kulħadd, inkluż dawk b'diżabilitajiet fiżiċi, mentali, jew soċjali;
 
u, t-tielet, is-solidarjetà ma' vittmi ta' inġustizzji u inugwaljanzi.

Wara t-Tieni Gwerra Dinjija, is-SI għenet lill-partiti soċjal-demokratiċi jerpgħu iqumu fuq saqajhom wara li waqgħu d-dittaturi fil-Portugal (1974) u fi Spanja (1975). Sal-Kungress ta' Ġinevra tal-1976, is-SI ma tantx kellha membri barra mill-Ewropa. Fit-tmeninijiet ħafna partiti tas-SI appoġjaw lis-Sandinisti tan-Nikaragwa (FSLN), li saru ukoll membri tas-SI.

Saru ukoll membri partiti eks-Komunisti bħad-Democratici di Sinistra (DS) tal-Italja u l-Front for the Liberation of Mozambique (FRELIMO). 

Il-Partit tas-Soċjalisti Ewropej, partit Ewropew fil-Parlament Ewropew, huwa organizzazzjoni assoċjata tas-SI.
 
Is-Segretarju Ġenerali tas-SI huwa ċ-Ċilen Luis Ayala (Chile), li ilu fil-kariga mill-1989.

Il-Partit Laburista Malti sar membru tas-SI sa mit-twaqqif tiegħu fl-1951.

Politika
Partiti politiċi
Children of Bodom

Il-grupp 'Children of Bodom' li jdoqqu 'Melodic Death Metal' huma mill-Finlandja mill-belt ta' Espoo.

Membri Kurrenti: 

 Alexi Laiho (lead guitar, lead vocals)
 Jaska Raatikainen (drums, percussion)
 Henkka Seppälä (bass guitar, backing vocals)
 Janne Wirman (keyboards, synthesisers)
 Roope Latvala (rhythm guitar, backing vocals)

Diskografija 

 Something Wild (1997)
 Hatebreeder (1999)
 Follow the Reaper (2000)
 Hate Crew Deathroll (2003)
 Are You Dead Yet? (2005)
 Blooddrunk (2008)
 Relentless Reckless Forever (2011)

Gruppi mużikali
Espoo

Il-Belt ta' Espoo tinsab viċin tal-belt kapitali Finlandiża, Ħelsinki. Ġo din il-belt hemm ukoll storja li tissejjaħ il-'Lake Bodom Murders'. Din l-istorja kienet bejn erba' żagħżagħ u kienu nstabu tlieta mejtin u l-persuna l-oħra nstabet midruba.

Vittmi 

 Maila Irmeli Björklund
 Anja Tuulikki Mäki
 Seppo Antero Boisman
 Nils Wilhelm Gustafsson

Interessanti 

Ġo Espoo jinsab l-HQ tal-kumpanija Nokia. Din il-kumpanija tinsab madwar id-dinja kollha u hija marufa ħafna għall-'mobiles' li tipproduċi. Tajjeb ukoll li meta persuna żżur din il-belt għandha tosserva l-'Lake Bodom' li l-belt qiegħda mibnija madwaru.

Relazzjonijiet Internazzjonali

'Sister Cities'
Espoo hija mxebbħa ma:

Bliet tal-Finlandja
Finlandja
São Paulo FC

São Paulo Futebol Clube, huwa klabb tal-futbol professjonali bbażat f'São Paulo, il-Brażil. Il-klabb jikkompeti  fil-Campeonato Paulista, kampjonat tal-istati f'São Paulo, u fil-Campeonato Brasileiro Série A jew Brasileirão, kampjonat nazzjonali Brażiljan.

Ħoloq esterni 
 Sit uffiċjali

Ara wkoll 
 Klabbs ċampjins tad-dinja (futbol)

São Paulo FC
Klabbs tal-futbol Brażiljani
Klabbs tal-futbol stabbiliti fl-1930
Premier League 2011–12

L-istaġun 2011–12 tal-Premier League kien l-għoxrin staġun tal-Premier League Ingliż minn mindu ġie stabbilit fl-1992. L-istaġun ingħata bidu fit-13 ta' Awwissu 2011. Manchester City rebħu l-ewwel kampjonat tagħhom mill-1968, meta għelbu lil Queens Park Rangers fl-aħħar ġurnata tal-istaġun.

Timijiet 

Għoxrin tim ikkompetew fil-kampjonat, sbatax ġejjin mill-istaġun 2010–11 u tlieta promossi mill-Football League Championship 2011–12. West Ham United spiċċaw l-aħħar, fejn temmew is-sitt snin tagħhom fl-ogħla diviżjoni. Blackpool u Birmingham City segwewhom fir-relegazzjoni fl-aħħar ġurnata tal-kampjonat.

Queens Park Rangers, bħala ċ-ċampjins, u Norwich City, bħala t-tieni klassifikati fil-Football League Championship 2010–11 ġew promossi direttament fl-aħħar tal-istaġun. Queens Park Rangers dehru għall-ewwel darba fil-Premier League fi ħmistax-il sena, waqt li Norwich City irritornaw lura wara assenza ta' sitt snin u żewġ promozzjonijiet suċċessivi. L-aħħar tim li ġie promoss kien Swansea City, li rebaħ il-finali tal-play-off kontra Reading biex saru l-ewwel klabb Galliku li qatt daħal fil-Premier League.

Promozzjoni u relegazzjoni 

 Timijiet promossi mill-Football League Championship 2010–11
 Queens Park Rangers
 Norwich City
 Swansea City

 Timijiet relegati għall-Football League Championship 2011–12
 Birmingham City
 Blackpool
 West Ham United

Klassifika

Riżultati 

Aġġornament sal-aħħar partiti li ntlagħbu fit-13 ta' Mejju 2012
Sors: Barclays Premier League
1 It-tim li jilgħab f'daru hu mniżżel fil-kolonna xellugija.
Kuluri: Blu = rebħa ta' tim f'daru; Isfar = pari; Aħmar = rebħa ta' tim barra minn daru.

Statistika

L-aqwa skorers

Unuri

Unuri tax-xahar

Unuri annwali

Tim tas-Sena tal-PFA 

Gowler: Joe Hart (Manchester City)
Difiża: Kyle Walker (Tottenham Hotspur), Vincent Kompany (Manchester City), Fabricio Coloccini (Newcastle United), Leighton Baines (Everton)
Nofs il-grawnd: David Silva, Yaya Touré (it-tnejn ma' Manchester City), Scott Parker, Gareth Bale (it-tnejn ma' Tottenham Hotspur)
Attakk: Robin van Persie (Arsenal), Wayne Rooney (Manchester United)

Referenzi

Ħoloq esterni 

 Sit uffiċjali tal-Premier League

2011-12
Giovanna Garzoni

Giovanna Garzoni  (Ascoli Piceno, 1600 – Ruma, 1670) kienet pittriċi Taljan tas-seklu 17 tal-iskola Naplitana, li speċjalizzat fin-natura mejta.

Bijografija  

Giovanna Garzoni kienet pittriċi Taljana tal-epoka Barokka. Is-suġġetti tagħha kienu primarjament dekorattivi (naturi mejtin bil-frott, ħxejjex u fjuri). Il-formazzjoni tagħha ħaditha taħt pittur mhux magħruf minn belt twelidha, Ascoli Piceno. Malajr għamlet suċċess f'Ruma, Venezja, Firenze (1642–1651), Napli u Turin. Kienet imdaħħla maċ-ċirku Cassiano dal Pozzo. F'Turin kienet fis-servizz ta' Karlu Emmanwel II ta' Savojja. Fl-1650 marret lura u fl-1666, Garzoni ħalliet ġidha kollu lill-għaqda Rumana tal-pittura, l-Accademia di San Luca, bil-kundizzjoni li jibnulha qabar fil-knisja ta' Santi Luca e Martina. Dan il-qabar monumentali, iddisinjat minn Mattia de Rossi, jinsab fuq il-lemin meta tidħol fil-knisja. 

X'aktarx f'Napli, kienet influwenzata min-natura mejta ta' Giovanni Battista Ruoppolo u tal-kontemporanji tagħha Jacopo Ligozzi u l-pittriċi Fede Galizia.

Xogħlijiet  
Natura mewta b'skutella mimlija tronġ, tempera fuq it-tila, (1640) 
Ritratt ta' Amedeo I ta' Savojja

Biblijografija  
 Elena Fumagalli, Still Lifes - Giovanna Garzoni, Bibliothèque de l'Image, 2000, ISBN-10: 290980884X, ISBN-13: 978-2909808840

Ħoloq esterni 

 Bijografija tal-Mużew Getty
 Wirja fin-National Gallery, Londra, bit-titlu The Flowering of Florence; Botanical art for the Medici 
 Gallerija tal-arti

 
Twieldu fl-1600
Mietu fl-1670
Pitturi Taljani
Pitturi tal-Barokk
Sebastian Prödl

Sebastian Prödl (twieled fil-21 ta' Ġunju 1987) huwa eks-plejer tal-futbol Awstrijak li kien jilgħab bħala difensur.

Karriera 

Ta' dsatax-il sena iddebutta ma' Sturm Graz fil-Bundesliga Awstrijaka fil-konfront tad-9 ta' Diċembru 2006 kontra Mattersburg. Fid-9 ta' Mejju 2007 skorja l-ewwel gowl tiegħu fil-kampjonat kontra Altach.

Nhar l-1 ta' Lulju 2008 ġie uffiċjalizzat l-akkwist ta' Prödl min-naħa ta' Werder Bremen għas-somma ta' madwar 2.5 miljun ewro.

Internazzjonali 

Wara li wassal lit-tim nazzjonali Awstrijak ta' taħt l-20 sena għar-raba' post fit-Tazza tad-Dinja 2007 tal-istess kategorija, hu ddebutta mat-tim tal-kbar f'Mejju tal-2007 kontra l-Iskozja. L-ewwel gowls tiegħu waslu fil-logħba ta' ħbiberija tas-26 ta' Marzu 2008 kontra l-Olanda, fejn skorja doppjetta. Mal-Awstrija ħa sehem fil-Kampjonati Ewropej 2008.

Gowls internazzjonali

Ħoloq esterni 

 
 

Twieldu fl-1987
Nies ħajjin
Futbolers Awstrijaċi
Plejers ta' SK Sturm Graz
Plejers ta' SV Werder Bremen
Plejers tal-Fußball-Bundesliga
Plejers tal-Bundesliga Awstrijaka
Jelle Vossen

Jelle Vossen (Bilzen, 22 ta' Marzu 1989) huwa plejer tal-futbol Belġjan li jilgħab ma' Zulte Waregem bħala attakkant.

Karriera 

Beda l-karriera tiegħu fost it-timijiet mixtla ta' Genk. Iddebutta mal-ewwel tim fit-3 ta' Novembru 2006, u skorja l-ewwel gowl tiegħu fl-24 ta' Frar 2007 kontra Roeselare. Bejn l-2007 u l-2009 ikkollezzjona 37 logħba u 7 gowls.

Għall-istaġun 2009–10 ġie misluf lil Cercle Brugge fejn wara li skorja 4 gowls f'9 partiti kien imweġġa' għal tliet xhur. Lura għal-logħob, hu sab ix-xibka darbtejn oħra fi 11-il logħba. B'kollox lagħab 26 logħba u skorja 8 gowls (tnejn minnhom ġew f'sitt preżenżi fit-Tazza Belġjana). Wara dan l-istaġun sar figura regolari fit-tim ta' Genk, fejn irnexxielu jiskorja 20 gowl f'37 logħba fil-kompetizzjonijiet kollha fl-istaġun 2010–11.

F'Awwissu tal-2010 estenda l-kuntratt tiegħu b'ħames snin.

Internazzjonali 

Vossen ġie imsejjaħ għall-ewwel darba fl-iskwadra Belġjana għall-partiti kontra ċ-Ċili u l-Ġappun mit-Tazza Kirin, fejn iddebutta kontra tal-ewwel. Fit-12 ta' Ottubru 2010, skorja l-ewwel gowl tiegħu fid-dro ta' 4–4 kontra l-Awstrija, partita valida għall-kwalifikazzjoni għall-Kampjonati Ewropej 2012.

Unuri

Klabb 

Genk
 Pro League: 2010–11
 Tazza Belġjana: 2008-09
 Supercup Belġjana: 2011

Ħoloq esterni 
 

Twieldu fl-1989
Nies ħajjin
Futbolers Belġjani
Plejers ta' KRC Genk
Plejers ta' Cercle Brugge KSV
Plejers tal-Ewwel Diviżjoni Belġjana
Sannat

Sannat, jew Ta' Sannat, hija lokalità Għawdxija b'popolazzjoni ta' madwar 2,200 ruħ.

Bliet ta' Malta
Għawdex
Premier League Malti 2011–12

Il-BOV Premier League 2011–12 kien is-97 staġun tal-Premier League Malti. Il-programm ta' logħbiet għal dan l-istaġun tħabbru nhar it-3 ta' Awwissu 2011, bl-ewwel logħba skedata għad-19 ta' Awwissu. Minn dal-istaġun il-kampjonat kiber għal tnax-il tim, minflok għaxra, wara li din il-proposta ġiet aċċetata f'laqgħa tal-Kunsill tal-MFA fil-bidu ta' Jannar 2011.

Valletta irnexxielhom jiddefendu titlu mirbuħ l-istaġun preċedenti b'rebħa kontra Sliema Wanderers bi tliet ġranet oħra x'jintlagħbu. Dan kien ifisser il-21 titlu tal-kampjonat fl-istorja tagħhom.

Promozzjoni u relegazzjoni 

 Timijiet promossi mill-Ewwel Diviżjoni 2010–11
 Balzan Youths
 Mqabba
 Mosta

 Timijiet relegati għall-Ewwel Diviżjoni 2011–12
 Vittoriosa Stars

L-ewwel fażi

Timijiet f'ras il-klassifika

Progress tat-timijiet

Riżultati 

Aġġornament sal-aħħar partiti li ntlagħbu fil-4 ta' Marzu 2012
Sors: MaltaFootball.com
1 It-tim li jilgħab f'daru hu mniżżel fil-kolonna xellugija.
Kuluri: Blu = rebħa ta' tim f'daru; Isfar = dro; Aħmar = rebħa ta' tim barra minn daru.

It-tieni fażi

Championship Pool

Klassifika

Riżultati 

Aġġornament sal-aħħar partiti li ntlagħbu fit-12 ta' Mejju 2012
Sors: Soccerway
1 It-tim li jilgħab f'daru hu mniżżel fil-kolonna xellugija.
Kuluri: Blu = rebħa ta' tim f'daru; Isfar = dro; Aħmar = rebħa ta' tim barra minn daru.

Relegation Pool

Klassifika

Riżultati 

Aġġornament sal-aħħar partiti li ntlagħbu fil-11 ta' Mejju 2012
Sors: Soccerway
1 It-tim li jilgħab f'daru hu mniżżel fil-kolonna xellugija.
Kuluri: Blu = rebħa ta' tim f'daru; Isfar = dro; Aħmar = rebħa ta' tim barra minn daru.

Statistika

L-aqwa skorers

Unuri

Unuri tax-xahar

Referenzi 

2011–12
Anderson Ribeiro

Anderson Mendes Ribeiro (twieled fit-2 ta' Lulju 1981) huwa eks-plejer tal-futbol Brażiljan li kien jilgħab bħala attakkant.

Karriera 

Imwieled il-Brażil, fl-2002 il-president ta' Arsenal Kharkiv Volodymyr Chumak stiednu fil-klabb Ukren, li dakinhar kien għadu jilgħabu fit-tieni diviżjoni tal-pajjiż. Ribeiro aċċetta l-offerta, biex b'hekk sar l-ewwel Brażiljan li qatt ingħaqad mal-klabb. Wara perjodu ta' adattament fejn fost oħrajn tgħallem ir-Russu, hu mal-ewwel sar favorit fost il-partitarji. Fl-ewwel u l-uniku staġun tiegħu mal-klabb, hu skorja 15-il gowl.

Fl-2005 issieħeb ma' Kharkiv, fejn għal darb'oħra sar pedina importanti tal-iskwadra. Magħhom għamel sal-2009, meta f'Lulju tal-2009 kompla t-trasferiment tiegħu mal-klabb Malti ta' Tarxien Rainbows. Iddebutta fit-22 ta' Awwissu 2009, fir-rebħa ta' 4–1 kontra Dingli Swallows, fejn skorja doppjetta. Fl-ewwel staġun tiegħu f'Malta hu lagħab 21 logħba fil-kampjonat, u ħalla l-marka tiegħu bi ħdax-il gowl fejn ġie nominat għal erba' darbiet bħala l-plejer tal-logħba.

Fi tmiem l-istaġun iddeċieda li jirritorna lura l-Ukrajna meta iffirma kuntratt ta' sentejn ma' Metalurh Zaporizhya. Madanakollu, it-tieni esperjenza tiegħu ġewwa l-Ukrajna kellha tkun waħda qarsa kemm mil-lat personali u anki min-naħa tal-klabb; Ribeiro ftit li xejn sab spazju fl-ewwel tim, partikularment minħabba l-problemi fiżiċi fil-bidu tal-istaġun, u l-klabb safa relegat għall-Persha Liha (it-tieni serje) għall-ewwel darba fl-istorja.

Magħluqa l-parentesi Ukrajna, Ribeiro irritorna Malta għal darb'oħra fejn issieħeb mal-klabb ta' Ħamrun Spartans b'kuntratt ta' sentejn. Iddebutta fl-ewwel ġurnata tal-kampjonat 2011–12, u skorja darbtejn fil-konfront kontra Balzan Youths fir-rebħa ta' 3–1. Hu spiċċa l-istaġun bħala l-aqwa skorer tat-tim bi 15-il gowl hekk kif għen lil Ħamrun jaħarbu mir-relegazzjoni. Fis-sajf tal-2012 hu ngħaqad ma' Hibernians.

Referenzi

Ħoloq esterni 

 Profil fuq soccerway

Nies ħajjin
Twieldu fl-1981
Futbolers Brażiljani
Plejers ta' FC Metalist Kharkiv
Plejers ta' Tarxien Rainbows FC
Plejers ta' Ħamrun Spartans FC
Siligo

Siligo (Taljan: Siligo, Sardinjan: Sìligo) hija belt Taljana fil-gżira ta' Sardinja. Il-popolazzjoni tal-belt tgħodd madwar 950.

Bliet tal-Italja
Miraklu Ewkaristiku ta' Lanciano

Il-miraklu Ewkaristiku ta' Lanciano huwa magħruf bħala l-ewwel miraklu Ewkaristiku dokumentat fil-Knisja Kattolika. Dan seħħ fil-belt ċkejkna ta' Lanciano, fin-naħa t'isfel tal-Italja.

Għall-ħabta tas-seklu 8, patri tal-Ordni ta' San Bażilju inħakem minn dubji serji dwar jekk fil-ħobż u l-inbid ikkonsagrati kienx hemm tassew il-preżenza ta' Ġesù. Darba waqt li dan il-patri kien qiegħed jiċċelebra l-quddiesa, fil-mument tal-Konsagrazzjoni, jingħad li l-ostja saret laħam u l-inbid sar demm. Id-demm għaqad f'ħames kubi li huma differenti fid-daqs u l-għamla.

Kif tidher illum 

Din wieħed għadu jista' jaraha u għandha l-istess qisien tal-ostja l-kbira li l-Knisja Latina tuża llum. Minn quddiem hija ta' lewn kannella ċar u minn wara għandha kulur roża. Id-demm huwa magħqud u l-kulur tiegħu jixbah l-okra. Mill-1713, il-laħam inżammet f'ostensorju artistiku tal-fidda xogħol skultur tal-iskola Naplitana. Id-demm huwa kkonservat f'tazza qadima tal-kristall. Sa mill-1252 il-Franġiskani Konventwali ħadu f'idejhom it-tmexxija ta' dan is-Santwarju Ewkaristiku fuq xewqa personali tal-Isqof Landulf ta' Chieti.

Studji xjentifiċi 
 
Saru diversi studji ekkleżjastiċi, imsejħa recognitiones, biex jeżaminaw dan il-fenomenu. Fl-1574, instab li l-ħames kubi tad-demm, meta kkumbinati, ilkoll jiżnu l-istess. Hekk ngħidu aħna, waħda tintiżen l-istess daqs tnejn, tnejn jintiżnu daqs tlieta, filwaqt li tlieta jintiżnu daqs ħamsa.

Fl-1971, il-Professur Odoardo Linoli, Professur tal-Anatomija, l-Istoloġija Patoloġika, il-Kimika u l-Mikroskopija Klinika, megħjun minn Prof Ruggero Bertelli mill-Università ta' Siena, wasal għal dawn il-konklużjonijiet importanti:

 Il-Laħam huwa Laħam tassew. Id-Demm huwa Demm tassew;
 Il-Laħam jikkonsisti fit-tessut muskolari tal-qalb (mikokardju);
 Il-Laħam u d-Demm jappartjenu lill-ispeċi umana;
 Il-Laħam u d-Demm għandhom l-istess tip ta' demm (AB);
 Fid-Demm instabu proteini fl-istess proporzjonijiet normali bħal dawk misjuba fl-istruttura sero-proteiku ta' demm frisk normali;
 Fid-Demm instabu wkoll dawn il-minerali: kloridi, fosfru, manjeżju, potassju, sodju u kalċju; u
 Il-preservazzjoni tal-Laħam u d-Demm, li ġew imħollija fl-istat naturali tagħhom għal iktar minn tnax-il seklu sħaħ, (jiġifieri mingħajr il-preservattivi kimiċi) u esposti għall-azzjoni ta' aġenti atmosferiċi u bijoloġiċi, tibqa' fatt straordinarju.

Lanciano
Markapaġna

Markapaġna hi oġġett ta' daqs u ħxuna żgħira li l-għan tiegħu hu li jfakkar lill-qarrej il-post fejn ikun wasal fil-qari ta' ktieb. Jidher li fil-Malti m'hemmx kellma standard għal dan l-oġġett; insibu senjalibru, fakkarfej,, werrejja u bukmark.

Markapaġna tista' tkun ta' żewġ tipi, jiddependi fuq jekk hiex magħquda ma' ċertu volum jew le. Fl-ewwel każ spiss tkun magħmula minn żigarella tad-drapp. Meta l-oġġett ikun separat mill-volum, jista' jkun magħmul minn materjali differenti: kartun (l-aktar komuni), ġilda metall, drapp jew injam.

Il-markapaġni kultant jistgħu ikunu oġġetti prezzjużi li jingħataw bħala rigali u oġġetti ta' kollezzjoni u jistgħu jirrappreżentaw postijiet bħall-kartolini.

Nota

Ħoloq esterni 

 Ing. Sit fuq il-markapaġni

 Prodotti Editorjali
Kwalifikazzjoni għall-Kampjonati Ewropej tal-Futbol 2012 - Grupp B

Klassifika u riżultati għal Grupp B mill-fażi ta' kwalifikazzjoni għall-Kampjonati Ewropej 2012.

Klassifika

Riżultati

Ħoloq esterni 

 Grupp B fuq uefa.com

Kwalifikazzjoni Grupp B
Kwalifikazzjoni għall-Kampjonati Ewropej tal-Futbol 2012 - Grupp Ċ

Klassifika u riżultati għal Grupp Ċ mill-fażi ta' kwalifikazzjoni għall-Kampjonati Ewropej 2012.

Klassifika

Riżultati 

Noti
 Kawża tal-inċidenti li nqalgħu fil-logħba Italja–Serbja, is-Serbja ġew ordnati li jilgħabu l-logħba li jmiss ġewwa darhom kontra l-Irlanda ta' Fuq wara bibien magħluqa, bi projbizzjoni oħra ta' logħba oħra mingħajr partitarji diferita għal perjodu projbitorju ta' sentejn. L-Italja rċiviet projbizzjoni ta' logħba mingħajr partitarji diferita għal perjodu projbitorju ta' sentejn. Madanakollu, il-federazzjoni Irlandiża oġġezzjonat u b'riżultat t'hekk il-UEFA iddeċidiet li l-logħba Serbja–Irlanda ta' Fuq jitħallew jattendu biss 200 partitarju Irlandiż. Il-partitarji Serbi mhumiex permessi li jżuru l-partita barra minn darhom kontra l-Estonja.

Ħoloq esterni 

 Grupp Ċ fuq uefa.com

Kwalifikazzjoni Grupp Ċ
Kwalifikazzjoni għall-Kampjonati Ewropej tal-Futbol 2012 - Grupp D

Klassifika u riżultati għal Grupp D mill-fażi ta' kwalifikazzjoni għall-Kampjonati Ewropej 2012.

Klassifika

Riżultati

Ħoloq esterni 

 Grupp D fuq uefa.com

Kwalifikazzjoni Grupp D
Andrey Korotayev

Andrey Korotayev (Moska, 17 ta' Frar 1961) huwa antropologu, ekonomista, storiku u soċjologu Russu, li ta kontribut kbir f'mudelli matematiċi tad-dinamika soċjali u l-ekonomika. Huwa għamel kontribuzzjonijiet importanti fl-istudju tal-istorja tal-Lvant Nofsani bl-qasam mill-iskoperta tax-xejriet ewlenin tal-iżvilupp tal-kultura tal-Jemen permezz tal-applikazzjoni ta' metodi kwantitattivi għall-analiżi ta' sorsi epigrafiċi. Hu  magħruf ukoll għall-kontribuzzjonijiet tiegħu fit-teorija tal-evoluzzjoni soċjali. Barra minn hekk, Korotayev għamlet kontribut sinifikanti għall-istudju tal-oriġini tal-Islam.

Iggradwa mill-Università ta' Moska fl-1984. Huwa direttur taċ-Ċentru tal-Antropoloġija tal-Lvant f'Moska.

Ix-xogħlijiet tiegħu ġew ippubblikati fi Franza, l-Istati Uniti, l-Ingilterra, il-Ġermanja, 
ir-Russja, 
l-Awstrija, 
l-Iżvezja, il-Belġju, Spanja, 
l-Italja, 
l-Ungerija, 
l-Awstralja, 
iċ-Ċina, l-Ukrajna, il-Ġappun, 
in-Norveġja, it-Turkija, 
l-Eġittu, il-Jemen u ħafna pajjiżi oħra. Skopra wkoll mewġ twal fid-dinamika globali tal-invenzjonijiet.

Referenzi 

Twieldu fl-1961
Nies ħajjin
Matematiċi Russi
Ekonomisti Russi
Storiċi Russi
Rivoluzzjoni Industrijali

Ir-Rivoluzzjoni Industrijali ġabet bidliet kbar fl-Ewropa. L-akbar bidla kienet dik ta’ klassi ta’ nies li l-ġid tagħhom ma bdewx jagħmluh minn fuq il-prodotti agrikoli, iżda mill-manifattura. Dan wassal għall-ftuħ ta’ diversi fabbriki li bdew jattiraw għadd ta’ nies mill-kampanja li jmorru jaqilgħu l-għixien fl-ibliet. Id-differenza kienet li għall-ħidma li kienu qiegħed jagħmlu bdew jitħallsu. Għall-ewwel darba diversi nies bdew jaraw il-flus f’idejhom, u anke jekk ma kinux ħafna, setgħu jtejbu xi ftit il-kundizzjonijiet tal-għixien tagħhom. 

Iżda l-effett tar-rivoluzzjoni industrijali kien il-fatt li ddaħħlet il-ġirja mal-kwoti. Il-kundizzjonijiet ma kinux mill-itjeb u l-ħaddiema - li issa bdew jikbru bħala klassi soċjali - sabu lilhom infushom jaħdmu sigħat twal ferm aktar milli kien maħsub. Il-ħlas kien ftit meta mqabbel max-xogħol li kienu qed jagħmlu. Xogħol kontinwu li ma jaqta‘ xejn. Il-kundizzjonijiet tal-iġene u ndafa fuq il-post tax-xogħol ma kinux mill-aqwa.

Storja
Teknoloġija
Kwalifikazzjoni għall-Kampjonati Ewropej tal-Futbol 2012 - Grupp E

Klassifika u riżultati għal Grupp E mill-fażi ta' kwalifikazzjoni għall-Kampjonati Ewropej 2012.

Klassifika

Riżultati

Ħoloq esterni 

 Grupp E fuq uefa.com

Kwalifikazzjoni Grupp E
Léster Rodríguez

Léster Yomar Rodríguez Herrera (Barinas, 29 ta' Marzu 1952) huwa inġinier, akkademiku u politiku tal-Veneżwela, u hu attwalment qiegħed iservi bħala sindku tal-belt ta' Mérida. Elett mill-partit tal-COPEI, hu hu fost il-kandidati għall-elezzjoni biex jiġi elett il-gvernatur il-ġdid tal-istat ta' Mérida. Bejn l-2004 u l-2008 serva ta' rettur tal-Università tal-Andi.

Nies ħajjin
Twieldu fl-1952
Politiċi Veneżwelani
Etnika

Etnika huwa wieħed mill-gruppi folkloristiċi ewlenin f'Malta, stabbilit fis-sena 2000.

L-erba' membri fundaturi kienu l-kompożitur Ruben Zahra, Ġużi Gatt li jibni strumenti tradizzjonali, ir-riċerkatur Steve Borg u l-mużiċist Andrew Alamango. L-għan ewlieni tagħhom kien li jerġgħu jqajmu l-interess fi strumenti antiki tradizzjonali Maltin waqt li jgħaqqduhom ma' idjomi u strumenti kontemporanji.

Fl-2000, Etnika ħarġu l-ewwel album bl-isem ta' Nafra. It-tieni album Żifna ħareġ fl-2003. F'dan l-album jesploraw iktar l-idea ta' gżira-nazzjon b'influwenzi kulturali Mediterranji differenti.

Fl-2001 huma ngħataw il-premju "Award of Music Achievement" waqt iċ-ċerimonja tal-Malta Music Awards li saret f'Ta' Qali.

Referenzi

Ħoloq esterni 

 Intervista lil Etnika minn Michael Stone għal rootsworld.com

Gruppi mużikali Maltin
Vladimir Putin

Vladimir Vladimirovich Putin (Leningrad, Unjoni Sovjetika, 7 ta' Ottubru 1952) huwa l-President attwali tal-Federazzjoni Russa. Ilu fil-kariga mis-7 ta' Mejju 2012. Kien ukoll Prim Ministru mill-1999 sal-2000, u President mill-2000 sal-2008. Matul it-tieni terminu tiegħu ta' Prim Ministru, kien ukoll il-President tal-Partit Russja Magħquda.

Putin studja l-Ġermaniż u jitkellmu sew. Studja l-Liġi fl-Università Statali ta' San Pietruburgu u ggradwa fl-1975. Huwa kien Uffiċjal tal-Intelligence Barranija tal-KGB għal 16-il sena, u tela' sal-grad ta' Logutenent Kurunell qabel irtira fl-1991 biex daħal fil-politika. Fl-1996 mar Moska u daħal fl-amministrazzjoni tal-President Boris Yeltsin u fl-aħħar tal-1999, wara r-riżenja ta' Yeltsin, Putin sar Aġent President. 

Putin rebaħ l-elezzjonijiet presidenzjali tal-2000 bi 53 % u dawk tal-2004 with bi 72 %. Matul l-ewwel presidenza, l-ekonomija Russa kibret għal tmien snin sħaħ, u l-PDG kiber bi 72 %. L-elezzjoni tal-2012 rebaħha b'64 %. Il-waqgħa fil-prezz taż-żejt flimkien ma' sanzjonijiet internazzjonali wara li fl-2014 ir-Russja annettiet il-Krimea u intervjeniet militarment fl-Ukrajna waqqgħet il-PDG bi 3.7 % fl-2015, għalkemm is-sena ta' wara reġa' għola b'0.3 % u r-Russja ħarġet mir-riċessjoni.

Ikkritikat internazzjonalment fejn jidħlu d-demokrazija u l-governanza tajba, Putin gawda u jgawdi minn appoġġ kbir f'pajjiżu, u huwa meqjus bħala wieħed mill-iktar mexxejja dinjija potenti.

Referenzi 

Nies ħajjin
Twieldu fl-1952
Politiċi Russi
Presidenti tar-Russja
Boris Yeltsin

Boris Yeltsin kien il-president tal-Federazzjoni Russa bejn l-1990 u l-2000.

Politiċi Russi
Presidenti tar-Russja
Juvenes Translatores

Juvenes Translatores (bil-Latin għal "tradutturi żgħażagħ") hu konkors annwali tat-traduzzjoni mniedi fl-2007 għal studenti li jistudjaw fi skejjel postsekondarji fl-Unjoni Ewropea (UE) organizzat mid-Direttorat Ġenerali tat-Traduzzjoni (DGT) fi ħdan il-Kummissjoni Ewropea.

Il-konkors li jmiss se jsir f'Novembru 2015 bejn l-10 ta' filgħodu u nofsinhar (ħin ta' Brussel).

Għanijiet 

L-għanijiet prinċipali tal-konkors Juvenes Translatores huma li jippromwovi:
 it-tagħlim tal-lingwi
 il-multilingwiżmu
 it-traduzzjoni bħala karriera

Il-konkors jimmira li jġib liż-żgħażagħ iktar konxji ta' kif ħiliet fil-lingwi jgħinu lill-Ewropej jikkomunikaw u jiftiehmu aħjar. Il-konkors jenfasizza wkoll l-importanza li niddiversifikaw il-lingwi li nitgħallmu biex jiżdied il-multilingwiżmu u l-ftehim interkulturali, kif ukoll jenfasizza l-benefiċċju tal-istudju tat-traduzzjoni bħala tweġiba għad-domanda dejjem tiżdied għat-tradutturi fl-Ewropa.

Regoli bażiċi 

Juvenes Translatores hu konkors annwali miftuħ għal studenti li jagħlqu 17 f'dik is-sena – il-konkors tal-2015 hu miftuħ għal dawk li twieldu fl-1998. Il-konkorrenti jittraduċu test ta' paġna minn waħda mill-552 possibilitajiet ta' lingwi pari mill-24 lingwa uffiċjali tal-UE, billi jużaw biss dizzjunarji ppubblikati (mezzi elettroniċi mhumiex permessi). L-iskejjel f'kull pajjiż tal-UE jistgħu jdaħħlu massimu ta' 5 studenti ta' kull nazzjonalità li jkunu membri ta' dik l-istess skola. In-numru ta' skejjel parteċipanti (massimu ta' 751) minn kull pajjiż jiddipendi min-numru ta' siġġijiet li dak il-pajjiż għandu fil-Parlament Ewropew.

Jekk in-numru ta' skejjel li japplikaw minn xi pajjiż jaqbeż in-numru massimu ta' skejjel, il-Kummissjoni tagħżel min se jieħu sehem permezz ta' polza. It-tradutturi tad-DGT jevalwaw it-traduzzjonijiet u jagħżlu dik rebbieħa minn kull pajjiż. It-28 parteċipant rebbieħa jiġu mistiedna għaċ-Ċerimonja ta' Premjazzjoni fi Brussell fejn jirċievu l-premjijiet tagħhom.

Kalendarju

Referenzi

Ħoloq esterni 
 Sit uffiċjali tal-Juvenes Translatores

Lingwi
Unjoni Ewropea
Steve Jobs

Steven Paul "Steve" Jobs (San Francisco, 24 ta' Frar 1955 – Palo Alto, 5 ta' Ottubru 2011) kien imprenditur u inventur Amerikan tal-kompjuters. Kien ko-fundatur, president, u direttur eżekuttiv ta' Apple Inc. Jobs serva wkoll ta' direttur eżekuttiv ta' Pixar Animation Studios u fl-2006 sar membru tal-bord tad-diretturi ta' The Walt Disney Company, wara li Disney ħadet f'idejha Pixar.
 
Fl-aħħar tas-sebgħinijiet, Jobs, flimkien ma' Steve Wozniak, Mike Markkula u oħrajn, iddisinja, żviluppa u poġġa fis-suq l-ewwel linja ta' kompjuters personali ta' suċċess, is-serje ta' Apple II. Fil-bidu tat-tmeninijiet, Jobs kien fost dawk li ħoloq il-Macintosh. Fl-1985, Jobs irreżenja minn mal-Apple u waqqaf NeXT, kumpanija li tispeċjalizza fl-edukazzjoni għolja u fis-swieq tan-negozju. Fl-1996 Apple xtrat NeXT u Jobs reġa' lura fil-kumpanija, u sar CEO tagħha mill-1997 sa Awwissu 2011.
 
Jobs miet f'Kalifornja fl-età ta' 56 sena, seba' snin wara li sabulu kanċer fil-frixa.

Twieldu fl-1955
Mietu fl-2011
Imprendituri Amerikani
Informatiċi Amerikani
Inventuri Amerikani
Apple Inc.
Kwalifikazzjoni għall-Kampjonati Ewropej tal-Futbol 2012 - Grupp F

Klassifika u riżultati għal Grupp F mill-fażi ta' kwalifikazzjoni għall-Kampjonati Ewropej 2012.

Klassifika

Riżultati

Ħoloq esterni 

 Grupp F fuq uefa.com

Kwalifikazzjoni Grupp F
Kwalifikazzjoni għall-Kampjonati Ewropej tal-Futbol 2012 - Grupp Ġ

Klassifika u riżultati għal Grupp Ġ mill-fażi ta' kwalifikazzjoni għall-Kampjonati Ewropej 2012.

Klassifika

Riżultati

Ħoloq esterni 

 http://www.uefa.com/uefaeuro/season=2012/standings/round=15171/group=700963/index.html Grupp Ġ] fuq uefa.com

Kwalifikazzjoni Grupp Ġ
Kwalifikazzjoni għall-Kampjonati Ewropej tal-Futbol 2012 - Grupp Ħ

Klassifika u riżultati għal Grupp Ħ mill-fażi ta' kwalifikazzjoni għall-Kampjonati Ewropej 2012.

Klassifika

Riżultati

Ħoloq esterni 

 Grupp Ħ fuq uefa.com

Kwalifikazzjoni Grupp Ħ
Kwalifikazzjoni għall-Kampjonati Ewropej tal-Futbol 2012 - Grupp I

Klassifika u riżultati għal Grupp I mill-fażi ta' kwalifikazzjoni għall-Kampjonati Ewropej 2012.

Klassifika

Riżultati

Ħoloq esterni 

 Grupp I fuq uefa.com

Kwalifikazzjoni Grupp I
Fariżej

Il-Fariżej kienu setta reliġjuża Lhudija li bdiet min grupp magħruf bħala l-Hassidim.

Twemmin 

Il-Fariżej kienu jemmnu fill-qawma mill-imwiet u l-immortalità tar-ruħ, l-anġli, l-importanza tal-Liġi ta’ Mose’ u r-riti marbuta magħha. Minkejja li fit-Testment il-Ġdid jidhru f’dell ikrah, it-tagħlim tagħhom kien jixbah lil dak ta’ Ġesù. Għalhekk il-kritika ta’ Ġesù hi aktarx immirata lejn l-imġiba aktar milli lejn it-twemmin tagħhom, l-aktar lejn il-mod kif kienu jinterpretaw il-liġi. Wara l-waqgħa ta’ Ġerusalemm u b’mod speċjali wara l-qerda tat-Tempju, kienet it-tradizzjoni Fariżajka li żammet it-twemmin Lhudi magħqud, u nistgħu ngħidu li l-Ġudaiżmu modern jaf l-oriġini tiegħu lil dan il-moviment importanti.

Denominazzjonijiet tal-Ġudaiżmu
Sirt

Sirt hija belt Libjana. Sirt tinsab nofs triq bejn Tripli u Bengażi.

Sirt hija magħrufa bħala l-belt fejn twieled, għex, u miet Muammar Gaddhafi.

Bliet tal-Libja
Silvio Berlusconi

Silvio Berlusconi (Milan, 29 ta' Settembru 1936) huwa politiku u imprenditur Taljan, imlaqqam "il Cavaliere" minħabba l-onorifiċenza ta' Cavaliere del Lavoro li ngħatatlu fl-1977. Kien Prim Ministru tal-Italja erba' darbiet, fl-1994, mill-2001 sal-2005, mill-2005 sal-2006, u mill-2008 sakemm irriżenja fit-12 ta' Novembru 2011. 

Skont ir-rivista Amerikana Forbes, fl-2011 Silvio Berlusconi kien it-tielet l-ikbar sinjur fl-Italja u l-118 l-iktar sinjur fid-dinja, b'patrimonju li jlaħħaq is-7.8 biljun dollaru Amerikan. Huwa beda l-attività imprenditorjali fis-snin sittin fil-qasam tal-bini tad-djar. Fl-1975 waqqaf is-Soċjetà Finanzjarja Fininvest u fl-1993 is-Soċjetà ta' produzzjoni multimediali Mediaset.
 
F'Ottobru 1993 beda l-moviment politiku ċentru-lemini ta' Forza Italia, li fl-2008 sar Il Popolo della Libertà. Huwa l-iktar wieħed li dam Prim Ministru fl-Italja u l-iktar wieħed li kellu gvern li dam.
 
Berlusconi kien imputat f'iktar minn għoxrin proċediment ġudizzjarju, li l-ebda wieħed minnhom ma ntemm b'sentenza definittiva ta' kundanna, minħabba assoluzzjonijiet, depenalizzazjonijiet tar-reati kontestati u l-preskrizzjoni.

Nies ħajjin
Twieldu fl-1936
Politiċi Taljani
Politiċi ta' Forza Italia
Politiċi tal-Popolo della Libertà
Prim Ministri tal-Italja
AC Milan